stanford-oval/wikipedia huggingface dataset:
Emil Ruusuvuori
Tennisura > Juniorina

Tammikuussa 2017 Ruusuvuori pelasi ensimmäisessä Grand Slam -turnauksessaan Australian avoimissa osallistuen poikien kaksin- sekä nelinpeliin. Nelinpelissä hän hävisi tšekkiläisen parinsa Michael Vrbenskyn kanssa ensimmäisellä kierroksella. Kaksinpelissä Ruusuvuori eteni puolivälieriin, missä hävisi ATP-maailmanlistan sijalla 501 olleelle Corentin Moutet'lle. Ruusuvuori kuului Suomen joukkueeseen helmikuussa 2017 pelatussa Davis Cup -maaottelussa Georgiaa vastaan tehden aikuisten maaotteludebyyttinsä.
Ranskan avoimissa 2017 Ruusuvuoren pelit päättyivät kaksinpelissä avauskierrokselle jälleen Moutet'a vastaan. Nelinpelissä hän eteni saksalaisen Rudolf Mollekerin kanssa puolivälieriin. Heinäkuussa Ruusuvuori pelasi Wimbledonissa sekä poikien kaksin- että nelinpelin pääsarjassa. Hän joutui luovuttamaan kaksinpelin ensimmäisellä kierroksella Mollekeria vastaan. Yhdysvaltain avoimissa Ruusuvuori eteni välieriin poikien kaksinpelissä. Hänellä oli Wu Yibingiä vastaan kaksi ottelupalloa, mutta kiinalainen oli lopulta vahvempi ja voitti välierän. Lokakuussa 2017 Ruusuvuori pelasi ensimmäisenä suomalaisena maailman kovimmassa junioriturnauksessa ITF Junior Mastersissa. Siellä hän voitti koko turnauksen päihittäen loppuottelussa junioreiden maailmanlistan ykkössijalla olleen Wu Yibingin. Hän tienasi turnausvoitosta 15 000 Yhdysvaltain dollaria. Voiton myötä hän nousi junioreiden maailmanlistalla kuudenneksi. Seuraavaksi hän kertoi siirtyvänsä ammattilaiskentille. Marraskuussa pelatussa Helsingin 25 000 Yhdysvaltain dollarin ITF-turnauksessa Ruusuvuori saavutti turnausvoiton. Hän voitti välierissä ykköseksi sijoitetun, maailmanlistan sijalla 217 olleen Mohamed Safwatin ja loppuottelussa hän voitti sijalla 334 olleen Jevgeni Karlovskin.
Tennisura > Ammattilaisena > Ammattilaisuran alku ja voitto maailmanlistan viitosesta (2018–2019)

Toukokuussa 2018 Ruusuvuori saavutti toisen ITF-tason turnausvoittonsa Santa Margarida de Montbuin turnauksessa. Elo-syyskuussa Ruusuvuori voitti Piombinon ITF-turnauksen. Lokakuussa hän voitti Falunin ITF-turnauksen loppuottelussa Patrik Niklas-Salmisen. Maaliskuussa 2019 Ruusuvuori voitti Norjassa pelatun 15 000 Yhdysvaltain dollarin ITF-turnauksen häviämättä erääkään. Huhtikuussa hän voitti $25 000 ITF-turnauksen kaksinpelin Britanniassa. Toukokuussa Ruusuvuori saavutti ensimmäisen turnausvoittonsa haastajakiertueella, kun hän voitti Kazakstanissa pelatun nelinpeliturnauksen Jurij Rodionovin kanssa. Kesäkuussa hän voitti Uzbekistanissa pelatun haastajaturnauksen kaksinpelin. Heinäkuussa Ruusuvuori voitti Harri Heliövaaran kanssa Alankomaissa pelatun ATP-haastajaturnauksen nelinpelin. Elokuussa Ruusuvuori saavutti finaalipaikan Augsburgin haastajaturnauksessa voittamalla turnauksessa muun muassa ykköseksi sijoitetun, maailmanlistan sijalla 123 olleen sveitsiläisen Henri Laaksosen. Loppuottelussa hänelle oli kolme ottelupalloa, mutta hävisi lopulta kolmessa erässä Yannick Hanfmannille. Syyskuun alkupuolella 2019 Ruusuvuori voitti toisen haastajakiertueen kaksinpeliturnauksensa, Rafa Nadal Openin Mallorcalla. Davis Cupissa Ruusuvuori voitti maailmanlistan sijalla viisi olleen itävaltalaisen Dominic Thiemin suoraan kahdessa erässä. Ruusuvuori voitti kolmannen haastajakiertueen kaksinpeliturnauksensa Skotlannin Glasgowssa syyskuun lopulla 2019. Marraskuussa Ruusuvuori voitti Helsingissä pelatun haastajakiertueen kaksinpeliturnauksen ja päätti kautensa siihen.
Tennisura > Ammattilaisena > Ensimmäiset ATP-turnaukset ja nousu maailmanlistan top 100:aan (2020)

Ruusuvuori aloitti kauden 2020 maailmanlistan sijalla 121 Australian Bendigossa pelattavalla haastajaturnauksella. Turnaus piti alun perin pelata Canberrassa, mutta maastopalojen vuoksi se siirrettiin Bendigoon. Hän voitti toisella kierroksella maailmanlistan sijalla 78 olleen Jannik Sinnerin, joka voitti nuorten pelaajien Next Generation -turnauksen vuonna 2019. Ruusuvuori hävisi loppuottelussa Philipp Kohlschreiberille kolmessa erässä. Hän osallistui Australian avointen karsintoihin, mutta putosi niistä toisella karsintakierroksella.
Ruusuvuori pääsi helmikuussa 2020 karsinnan kautta Montpellierin ATP 250 -turnauksen pääsarjaan ja on ensimmäinen suomalainen kaksinpelin pääsarjassa pelaava sitten Jarkko Niemisen vuonna 2015. Ruusuvuori voitti turnauksen ensimmäisellä kierroksella ATP-listalla hänen yläpuolelleen rankatun Dennis Novakin erin 2–1. Toisella kierroksella Ruusuvuori hävisi Norbert Gombosille. Seuraavaksi hän pelasi Rotterdamin turnauksen karsinnoissa, missä tuli tappio toisella karsintakierroksella Grégoire Barrèrea vastaan. Ruusuvuori pääsi lucky loserina Marseillen turnauksen pääsarjaan, hävittyään toisella karsintakierroksella. Pääsarjassa hän hävisi avauskierroksella Vasek Pospisilille. Helmikuun lopussa Ruusuvuori osallistui vielä Dubain ATP 500 -turnaukseen, mutta joutui luovuttamaan karsintojen toisella kierroksella Lloyd Harrisia vastaan vatsavaivojen vuoksi jo ensimmäisen pelin jälkeen.
Maaliskuussa tenniskausi jäi tauolle maailmanlaajuisen pandemian vuoksi. Ruusuvuoren ATP-listasijoitus oli ennätyslukemissa 101. Kesäkuussa Ruusuvuori osallistui Serbian Belgradissa pelattuun Eastern European Championships -kutsuturnaukseen. Ruusuvuori pelasi elokuussa Cincinnatin Masters-turnauksessa, missä hän selvitti tiensä pääsarjaan voitettuaan karsinnassa Jérémy Chardyn ja Thiago Monteiron. Pääsarjan ensimmäisellä kierroksella Ruusuvuori voitti Sebastian Kordan, mutta toisella kierroksella hän hävisi tiukan ottelun maailmanlistan sijalla kahdeksan olleelle Matteo Berrettinille lukemin 4–6, 7–6, 5–7. Turnauksen aikana julkaistulla maailmanlistalla Ruusuvuori nousi ensimmäisen kerran sadan parhaan joukkoon sijalle 100. Ruusuvuori voitti ensimmäisessä Grand Slam -turnauksessaan, Yhdysvaltain avointen ensimmäisen kierroksen ottelussaan slovenialaisen Aljaž Bedenen erin 3–2.
Ranskan avoimissa 2020 Ruusuvuori putosi häviämällä heti avausottelunsa ranskalaiselle Benjamin Bonzille erin 1–3 (2–6, 4–6, 6–4, 4–6), vaikka oli ottelun ennakkosuosikki. Kölnin ja Antwerpenin ATP-turnauksissa Ruusuvuoren pelit päättyivät avauskierrokselle. Nur-Sultanin ATP-turnauksessa Ruusuvuori eteni välieriin saakka, missä hävisi maailmanlistan sijalla 39 olleelle Adrian Mannarinolle. Kauden päätteeksi hän pelasi Bratislavan haastajaturnauksessa, missä hävisi puolivälierissä.
Tennisura > Ammattilaisena > Kaksi välieräpaikkaa ATP-kiertueella (2021)

Ruusuvuori aloitti kautensa Antalyan ATP 250 -turnauksella tammikuussa. Siellä hän voitti maailmanlistan sijalla 67 olleen Jiří Veselýn, mutta hävisi toisella kierroksella Stefano Travaglialle. Helmikuun alussa pelatussa Melbournen ATP-turnauksessa Ruusuvuori voitti Viktor Troickin, mutta hävisi maailmanlistan sijalla 25 olleelle Borna Ćorićille. Seuraavalla viikolla pelatuissa Australian avoimissa Ruusuvuori voitti avauskierroksella maailmanlistan sijalla 11 olleen Gaël Monfilsin viisieräisessä ottelussa. Toisella kierroksella hän hävisi sijalla 87 olleelle Pedro Martínezille. Maaliskuun alussa Ruusuvuori pelasi Nur-Sultanin haastajaturnauksessa, missä hävisi Viktor Troickille. Seuraavaksi hän pelasi Marseillen ATP-turnauksessa, missä voitti Yoshihito Nishiokan, kunnes hävisi toisella kierroksella Matthew Ebdenille. Dubain ATP 500 -turnauksessa Ruusuvuori eteni karsintojen kautta turnauksessa toiselle kierrokselle, missä tuli tappio maailmanlistan sijalla kahdeksan ollutta Andrei Rubljovia vastaan. Miamin Masters 1000 -turnauksessa Ruusuvuori voitti avauskierroksella 17-vuotiaan lupauksen Carlos Alcarazin kolmessa erässä. Toisella kierroksella Ruusuvuori yllätti maailmanlistan sijalla seitsemän olleen Alexander Zverevin erin 2–1 ja kolmannella kierroksella Ruotsin Mikael Ymerin myös erin 2–1. Ruusuvuori pääsi siten ensimmäistä kertaa urallaan 16 parhaan joukkoon Masters-tasolla. Neljännellä kierroksella hän kuitenkin hävisi Italian Jannik Sinnerille erin 0–2. Ranskan avoimissa Ruusuvuori hävisi avauskierroksella Mackenzie McDonaldille. Ensimmäisessä Wimbledonissaan hän hävisi ensimmäisellä kierroksella Yhdysvaltain Marcos Gironille erin 2–3.
Ruusuvuori päätti jättää olympialaiset väliin, ja pelasi sen sijaan Pohjois-Amerikassa kovilla kentillä. Atlantan ATP 250 -turnauksessa hän eteni välieriin voitettuaan mm. puolivälierissä maailmanlistan sijalla 29 olleen Cameron Norrien. Välierissä hän hävisi Brandon Nakashimalle. Washingtonin ATP 500 -turnauksessa hän hävisi toisella kierroksella Jannik Sinnerille. Toronton Masters 1000 -turnauksessa Ruusuvuori eteni karsintojen kautta pääsarjaan, missä hävisi avauskierroksella Dušan Lajovićille. Elokuussa pelatussa Winston-Salemin ATP 250 -turnauksessa Ruusuvuori eteni kolmatta kertaa urallaan ATP-turnauksessa välieriin. Siellä hän hävisi Ilja Ivashkalle. Yhdysvaltain avoimissa Ruusuvuori kohtaa avauskierroksella Kamil Majchrzakin.
Ruusuvuori joutui lopettamaan marraskuussa kauden 2021 hieman ennen aikojaan vatsalihaksen repeämään.
Tennisura > Ammattilaisena > Ensimmäinen ATP-loppuottelu (2022)

Ruusuvuori aloitti kauden 2022 etenemällä välieriin Melbournen ATP-turnauksessa. Australian avoimissa hän hävisi ensimmäisellä kierroksella Kanadan Felix Auger-Aliassimelle. Ruusuvuori eteni uransa ensimmäiseen ATP-turnauksen loppuotteluun Intian Punessa helmikuussa. Loppuottelussa hän hävisi Portugalin João Sousalle.
Ruusuvuoren vuosi 2022 jatkui nousujohteisesti. Hän nousi kauden alkaessa olleelta maailmanlistan rankingin sijalta 95 sijalle 40.
Tennisura > Ammattilaisena > 2023

Ruusuvuori eteni ensimmäistä kertaa urallaan Masters-turnauksen puolivälieriin Miamissa maaliskuussa 2023.
Elokuussa pelatussa Cincinnatin Masters-turnauksessa Ruusuvuori voitti avauskierroksella Corentin Moutet'n. Toisella kierroksella hän päihitti maailmanlistan sijalla kahdeksan olleen Andrei Rubljovin lähes kolme ja puoli tuntia kestäneessä ottelussa luvuin 7–6, 5–7, 7–6. Ruusuvuori hävisi kolmannella kierroksella Australian Alexei Popyrinille luvuin 2–6, 6–1, 3–6.
Tennisura > Ammattilaisena > Grand slamin kolmannelle kierrokselle (2024)

Wimbledonissa Ruusuvuori eteni ensimmäistä kertaa urallaan grand slam -turnauksessa kolmannelle kierrokselle voittamalla toisella kierroksella maailmanlistan sijalla 11 olleen kreikkalaisen Stefanos Tsitsipasin luvuin 7–6 (8–6), 7–6 (12–10), 3–6 ja 6–3.
Aiheesta muualla

Emil Ruusuvuori ATP:n sivuilla (englanniksi)
Emil Ruusuvuori ITF:n sivuilla (englanniksi)
Emil Ruusuvuori Davis Cup -sivustolla (englanniksi)
Tennislahjakkuus Emil Ruusuvuori, 8 vuotta Video vuodelta 2007, 3 min. Yle Areena.
Henrik Munthe

Henrik Munthe vuonna 1920.
Henrik Vilhelm Munthe (syntyi 1. marraskuuta 1860 Närin pitäjässä Gotlannissa, kuoli 15. elokuuta 1958) oli ruotsalainen geologi.
Munthe alkoi vuonna 1882 opiskella geologiaa Uppsalan yliopistossa, missä hänestä 1892 tuli filosofian tohtori ja geologian dosentti. Munthe toimi vuosina 1894–1896 mineralogian professorina.
Hän työsti monia selostettuja geologisia karttalehtiä ja tuotti paljon artikkeleita, joista useimmat käsittelivät Ruotsin ja Pohjois-Euroopan kvartäärigeologiaa. 1930-luvulla Munthen tutkimukset vaikuttivat merkittävästi Gotlannin miekanhiontakiviksi kutsutun muinaisjäännöstyypin ajoitukseen.
Käännös suomeksi
Hollanninpaimenkoira

Hollanninpaimenkoira on koirarotu, josta on kolme karvamuunnosta:
karkeakarvainen hollanninpaimenkoira
lyhytkarvainen hollanninpaimenkoira
pitkäkarvainen hollanninpaimenkoira
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”hollanninpaimenkoira”, voi hakea sivunnimihaulla, laajalla sivunnimihaulla tai tekstihaulla.
Hannele Ranta-Lassila

Hannele Riitta Ranta-Lassila (s. 4. tammikuuta 1959 Iisalmi) on suomalainen juristi, joka toimii korkeimman hallinto-oikeuden oikeusneuvoksena. Hän on aiemmin toiminut muun muassa Keskuskauppakamarissa johtotehtävissä sekä eri yliopistoissa professorina.
Elämä ja ura

Ranta-Lassila valmistui oikeustieteen kandidaatiksi vuonna 1983, ekonomiksi vuonna 1985 ja oikeustieteen tohtoriksi vuonna 2000.
Ranta-Lassila työskenteli Keskuskauppakamarissa apulaisosastopäällikkönä vuosina 1988–1996, osastopäällikkönä vuosina 1996–2005, apulaisjohtajana vuosina 2005–2007 ja johtajana vuosina 2007–2008. Hän on työskennellyt myös valtiovarainministeriön määräaikaisena hallitusneuvoksena vuonna 1998, Helsingin yliopiston finanssioikeuden assistenttina vuonna 2001, Turun kauppakorkeakoulun kauppaoikeuden määräaikaisena professorina vuonna 2004 ja Helsingin yliopiston finanssioikeuden määräaikaisena professorina vuosina 2006–2007. Ranta-Lassila nimitettiin korkeimman hallinto-oikeuden määräaikaiseksi jäseneksi vuonna 2008 ja vakinaiseksi jäseneksi vuonna 2009.
Ranta-Lassila on myös toiminut Verohallituksen johtokunnan jäsenenä vuosina 1995–2003, kirjanpitolautakunnan jäsenenä vuosina 1995–2003, konserniverotuksen oikaisulautakunnan jäsenenä vuosina 1999–2008 ja keskusverolautakunnan jäsenenä vuosina 2005–2008.
Ranta-Lassila sai Helsingin kauppakorkeakoulun dosentin arvon vuonna 2003 ja Helsingin yliopiston vero-oikeuden dosentin arvon vuonna 2007.
Ranta-Lassila on ollut vuodesta 1986 lähtien naimisissa pankinjohtaja Pentti Hakkaraisen kanssa.
Julkaisuja

Mattila, Pauli K.; Ranta-Lassila, Hannele: Yrityksen saneerauksen vero-ongelmia.  Helsinki:  Lakimiesliiton kustannus, 1994.  ISBN 951-640-750-1.
Konsernit ja verotuksen neutraalisuus.  (Väitöskirja)  Helsinki:  Lakimiesliiton kustannus, 2002.  ISBN 952-14-0683-6.
Helsingin latojien lakko 1872

Helsingin latojien lakko 1872 oli Helsingin Kirjaltajien Lukuyhdistykseen kuuluneiden latojien huhtikuussa 1872 järjestämä lakko. Se oli Suomen ensimmäinen ammattiyhdistyksen toteuttama työtaistelu.
Tausta

Huhtikuussa 1869 perustettu Helsingin Kirjaltajien Lukuyhdistys oli Suomen ensimmäinen ammattiosasto. Se toimi aluksi sivistyneistön kannattaman wrightilaisen työväenliikkeen oppien mukaan yhteistyössä työnantajien kanssa. Vuonna 1871 yhdistykseen kuuluneet latojat jättivät kuitenkin kuuden helsinkiläisen kirjapainon omistajalle kirjallisen pyynnön urakkapalkkansa nostamisesta. Kaupungissa toimi tuolloin seitsemän kirjapainoa. Työntekijät pyysivät, että palkkaa korotettaisiin kymmenellä pennillä 80 penniin 1000 neliön osalta, johon tulisi lisäksi 10 prosentin vuokrahyvitys.
Lakko

Työnantajien kanssa käydyissä neuvotteluissa ei päästy uudistetunkaan kirjelmän jälkeen yksimielisyyteen. Lopulta latojat aloittivat lakon huhtikuussa 1872, vaikka ammattiyhdistyksen puheenjohtajana toiminut kirjankustantaja Theodor Sederholm vastusti sitä. Viisi päivää kestäneen lakon vuoksi muun muassa Helsingissä julkaistut sanomalehdet jäivät ilmestymättä. Lakko päättyi, kun Simeliuksen kirjapaino suostui antamaan taitavimmille latojilleen palkankorotuksen, jonka jälkeen muut kirjapainot seurasivat perässä. Yhteensä latojat saivat noin 15% korotuksen. Oikeus kuitenkin tuomitsi lakon myöhemmin laittomaksi.
Ha Seung-jin

| Ha Seung-jin> 하승진 |
| --- | --- |
 Ha vuonna 2010.
Henkilötiedot
Koko nimi:  Ha Seung-jin
Syntynyt: 4. elokuuta 1985 (ikä 39) Soul, Etelä-Korea
Kansalaisuus:   Etelä-Korea
Koripalloilija
Pelipaikka:  Sentteri
Pituus:  221 cm
Paino:  138 kg
NBA-varaus:  46. varaus 2004 (Portland Trail Blazers)
Pelaajaura
Seurajoukkueet
2004 2004–2006 2006 2006–2007 2008–:  Portland Reign Portland Trail Blazers → Fort Worth Flyers Anaheim Arsenal Jeonju KCC Egis
Maajoukkueet
:   Etelä-Korea
Aiheesta muualla
FIBA
| Mitalit> Maa:   Etelä-Korea.Miesten koripallo.Aasian kisat  | Mitalit> Maa:   Etelä-Korea.Miesten koripallo.Aasian kisat  | Mitalit> Maa:   Etelä-Korea.Miesten koripallo.Aasian kisat  | Maa:   Etelä-Korea> Miesten koripallo. |
| --- | --- | --- | --- |
|  Hopeaa | Kanton 2010 |  |  |
| AM-kilpailut  | AM-kilpailut  | AM-kilpailut  |  |
|  Hopeaa | Kiina 2003 |  |  |
|  Pronssia | Japani 2007 |  |  |
|  Pronssia | Kiina 2011 |  |  |
Ha Seung-jin (kor. 하승진, s. 4. elokuuta 1985 Soul) on eteläkorealainen koripalloilija, pelipaikaltaan sentteri. 221-senttinen Ha oli ensimmäinen NBA:ssa pelannut korealainen pelattuaan vuosina 2004–2006 neljä ottelua Portland Trail Blazersissa. Hän on pelannut urallaan myös kotimaassaan, Yhdysvaltain piensarjoissa ja NBA:n kehityssarjassa.
Pelaajaura > Seurajoukkueet

Portland Trail Blazers varasi Han NBA:han 46. vuorolla vuoden 2004 varaustilaisuudessa. Hän edusti Trail Blazersia kahden kauden ajan pelaten hajaminuutteja. Tammikuussa 2005 Hasta tuli ensimmäinen NBA:ssa pelannut korealainen.
Heinäkuussa 2006 Ha siirtyi osana pelaajakauppaa Milwaukee Bucksiin. Bucks luopui hänestä lokakuussa ennen kauden alkua.
Pelaajaura > Maajoukkue

Ha edusti Etelä-Korean miesten maajoukkuetta muun muassa vuoden 2010 Aasian kisoissa, missä maa saavutti hopeaa. Aasian-mestaruuskilpailuista Ha saavutti maajoukkueessa hopeaa Kiinasta 2003 ja pronssia sekä Japanista 2007 että Kiinasta 2011.
Aiheesta muualla

Kuvia tai muita tiedostoja aiheesta Ha Seung-jin Wikimedia Commonsissa
Profiili FIBA Archive (englanniksi)
Seung-Jin Ha basketball profile eurobasket.com (englanniksi)
1151

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

Ghuridit polttivat Ghaznin kaupungin
Islannissa myönnettiin ensimmäinen palo- ja ruttovakuutus
Hanhi, joka muni kultamunia

Milo Winterin kuvituskuva vuodelta 1919.
Hanhi, joka muni kultamunia tai Hanhi ja kultamuna on Aisopoksen faabeli nro 87 Perryn indeksin mukaan. Tarina kertoo maanviljelijästä ja hänen kultaisia munia munineesta hanhestaan. Joissain versioissa hanhi on korvattu kanalla. Satu on julkaistu suomeksi ainakin Hanhiemon satuaarteessa vuonna 1954.
Eräs tulkinta faabelin opetuksesta on, että ihmiset haluavat usein saada enemmän kuin tarvitsevat ja samalla menettävät senkin vähän, mitä heillä jo oli.
Juoni

Satu kertoo ahkerasta, mutta köyhästä maanviljelijästä. Eräänä päivänä hän löytää hanhen pesästä kultaisen munan. Hän alkaa käydä hanhen pesällä päivittäin ja löytää joka kerta uuden kultamunan. Kun maanviljelijä keksii myydä munia markkinoilla, tulee hän vähitellen hyvin rikkaaksi.
Hän ei kuitenkaan pidä siitä, että hanhi munii vain yhden munan päivässä, vaan hän haluaisi rikastua nopeammin. Eräänä päivänä hän päättääkin tappaa hanhen siinä toivossa, että hän saisi sillä tavoin kaikki kultamunat yhdellä kertaa. Kuolleen hanhen sisällä ei kuitenkaan ollut yhtään munia, ja niin maanviljelijä menetti hanhensa.
Aiheesta muualla

Kuvia tai muita tiedostoja aiheesta Hanhi, joka muni kultamunia Wikimedia Commonsissa
345 eaa.

| --- | --- |
Vuosisadat: 400-luku eaa. · 300-luku eaa. · 200-luku eaa.
Vuosikymmenet: 400-luku eaa. · 390-luku eaa. · 380-luku eaa. · 370-luku eaa. · 360-luku eaa. · 350-luku eaa. · 340-luku eaa. · 330-luku eaa. · 320-luku eaa. · 310-luku eaa. · 300-luku eaa. · 290-luku eaa.
Vuodet: 400 eaa. · 399 eaa. · 398 eaa. · 397 eaa. · 396 eaa. · 395 eaa. · 394 eaa. · 393 eaa. · 392 eaa. · 391 eaa. · 390 eaa. · 389 eaa. · 388 eaa. · 387 eaa. · 386 eaa. · 385 eaa. · 384 eaa. · 383 eaa. · 382 eaa. · 381 eaa. · 380 eaa. · 379 eaa. · 378 eaa. · 377 eaa. · 376 eaa. · 375 eaa. · 374 eaa. · 373 eaa. · 372 eaa. · 371 eaa. · 370 eaa. · 369 eaa. · 368 eaa. · 367 eaa. · 366 eaa. · 365 eaa. · 364 eaa. · 363 eaa. · 362 eaa. · 361 eaa. · 360 eaa. · 359 eaa. · 358 eaa. · 357 eaa. · 356 eaa. · 355 eaa. · 354 eaa. · 353 eaa. · 352 eaa. · 351 eaa. · 350 eaa. · 349 eaa. · 348 eaa. · 347 eaa. · 346 eaa. · 345 eaa. · 344 eaa. · 343 eaa. · 342 eaa. · 341 eaa. · 340 eaa. · 339 eaa. · 338 eaa. · 337 eaa. · 336 eaa. · 335 eaa. · 334 eaa. · 333 eaa. · 332 eaa. · 331 eaa. · 330 eaa. · 329 eaa. · 328 eaa. · 327 eaa. · 326 eaa. · 325 eaa. · 324 eaa. · 323 eaa. · 322 eaa. · 321 eaa. · 320 eaa. · 319 eaa. · 318 eaa. · 317 eaa. · 316 eaa. · 315 eaa. · 314 eaa. · 313 eaa. · 312 eaa. · 311 eaa. · 310 eaa. · 309 eaa. · 308 eaa. · 307 eaa. · 306 eaa. · 305 eaa. · 304 eaa. · 303 eaa. · 302 eaa. · 301 eaa. · 300 eaa. · 299 eaa.
Hintajäykkyys

Hintajäykkyys tarkoittaa hintojen taipumusta pysyä samana tai reagoida hitaasti kysynnän ja tarjonnan muutoksiin. Tämä voi johtua muun muassa hintojen muuttamisesta aiheutuvista kustannuksista, epätäydellisestä informaatiosta tai pyrkimyksestä pitää asiakkaat tyytyväisinä. Hintajäykkyys aiheuttaa sen, että taloudellista tasapainoa ei saavuteta kysynnän tai tarjonnan muuttuessa.
Hessen (F221)

| Hessen |
| --- | --- |


Aluksen vaiheet
Rakentaja:  Thyssen Nordseewerke, Emden
Kölinlasku:  14. syyskuuta 2001
Laskettu vesille:  26. heinäkuuta 2003
Palveluskäyttöön:  21. huhtikuuta 2006
Tekniset tiedot
Uppouma:  5 690 t
Pituus:  143,0 m (kokonaispituus)
Leveys:  17,44 m
Syväys:  5,0 m
Nopeus:  29 solmua
Miehistöä:  230 alus + 13 lentomiehistö
Aseistus
Aseistus:  1 × OTO Melara 76 mm 2 × 27 mm MLG27 -konetykkiä 6 × torpedoputkea 1 × Mk 41 VLS 2 × RIM-116 Rolling Airframe Missile 2 × RGM-84 Harpoon 2 × Westland Lynx
Hessen (runkonumero F221) on Saksan laivaston Sachsen-luokan fregatti.
Valmistus

Alus tilattiin Emdenistä Thyssen Nordseewerkeltä, missä köli laskettiin 14. syyskuuta 2001. Alus laskettiin vesille 26. heinäkuuta 2003 ja otettiin palvelukseen 21. huhtikuuta 2006.
Palvelus

Palvelukseen otettaessa alus sijoitettiin Wilhelmshavenin laivastotukikohtaan 2. fregattilaivueeseen.
Helmikuussa 2023 Hessen yritti ampua Punaisellamerellä yhdysvaltalaista MQ-9 Reaper -dronea, mutta kahden SM2-ohjuksen laukaisu epäonnistui.
348 eaa.

| --- | --- |
Vuosisadat: 400-luku eaa. · 300-luku eaa. · 200-luku eaa.
Vuosikymmenet: 400-luku eaa. · 390-luku eaa. · 380-luku eaa. · 370-luku eaa. · 360-luku eaa. · 350-luku eaa. · 340-luku eaa. · 330-luku eaa. · 320-luku eaa. · 310-luku eaa. · 300-luku eaa. · 290-luku eaa.
Vuodet: 400 eaa. · 399 eaa. · 398 eaa. · 397 eaa. · 396 eaa. · 395 eaa. · 394 eaa. · 393 eaa. · 392 eaa. · 391 eaa. · 390 eaa. · 389 eaa. · 388 eaa. · 387 eaa. · 386 eaa. · 385 eaa. · 384 eaa. · 383 eaa. · 382 eaa. · 381 eaa. · 380 eaa. · 379 eaa. · 378 eaa. · 377 eaa. · 376 eaa. · 375 eaa. · 374 eaa. · 373 eaa. · 372 eaa. · 371 eaa. · 370 eaa. · 369 eaa. · 368 eaa. · 367 eaa. · 366 eaa. · 365 eaa. · 364 eaa. · 363 eaa. · 362 eaa. · 361 eaa. · 360 eaa. · 359 eaa. · 358 eaa. · 357 eaa. · 356 eaa. · 355 eaa. · 354 eaa. · 353 eaa. · 352 eaa. · 351 eaa. · 350 eaa. · 349 eaa. · 348 eaa. · 347 eaa. · 346 eaa. · 345 eaa. · 344 eaa. · 343 eaa. · 342 eaa. · 341 eaa. · 340 eaa. · 339 eaa. · 338 eaa. · 337 eaa. · 336 eaa. · 335 eaa. · 334 eaa. · 333 eaa. · 332 eaa. · 331 eaa. · 330 eaa. · 329 eaa. · 328 eaa. · 327 eaa. · 326 eaa. · 325 eaa. · 324 eaa. · 323 eaa. · 322 eaa. · 321 eaa. · 320 eaa. · 319 eaa. · 318 eaa. · 317 eaa. · 316 eaa. · 315 eaa. · 314 eaa. · 313 eaa. · 312 eaa. · 311 eaa. · 310 eaa. · 309 eaa. · 308 eaa. · 307 eaa. · 306 eaa. · 305 eaa. · 304 eaa. · 303 eaa. · 302 eaa. · 301 eaa. · 300 eaa. · 299 eaa.